Editoryal 


Pahayagan ng Partido Komunista ng Pilipinas 
Pinapatnubayan ng Marxismo-Leninismo-Maoismo 


AYAN 


Taon XXXVIII Blg. 23 
Disyembre 7, 2007 
www. philippinerevolution.org 


Pag-ibayuhin ang pagtatanggol 


sa karapatang-tao 


ay espesyal na kabuluhan ang paggunita nga- 
Mv: taon ng Pandaigdigang Araw ng Karapa- 

tang-tao dahil sa dami ng mga tagumpay na 
natamo ng mamamayan sa pagtatanggol sa kanilang 
karapatang-tao sa harap ng tuluy-tuloy at walang ha- 
bas na pasistang karahasan at panunupil ng rehimeng 
US-Arroyo. 

Ang mga tagumpay na ito ay bunga ng matatag na 
pagkakaisa ng mamamayan at militanteng paglaban sa 
pasismo at panunupil. Sa loob at labas ng bansa, uma- 
alingawngaw ang sigaw ng pagtuligsa sa rehimeng US- 
Arroyo. Ang nagkakaisang paglaban ng iba't ibang 
sektor, organisasyon, institusyon at mga personahe ay 
epektibong pananggalang laban sa kampanya 
ng pamamaslang, pagdukot at iba pang pasis- 
tang pandarahas at panunupil sa mamama- 
yan. 

Tampok sa mga nakamit na tagumpay ang 
paghatol ng Permanent People's Tribunal 
(PPT) noong Marso sa rehimeng US-Arroyo sa 
malawakan at sistematikong paglabag sa mga 
karapatang sibil at pulitikal, sa mga karapa- 
tang sosyo-ekonomiko-kultural at sa sobera- 
nya at kasarinlan ng mamamayang Pilipino. 
Ang pagsasakdal at paglilitis, na isinagawa sa 
syudad ng The Hague sa The Netherlands, ay 
bunga ng inisyatiba ng mga tagapagtaguyod 
ng karapatang-tao, mga patriyotiko, demok- 
ratiko at progresibong organisasyon, institu- 
syon at personahe. Nabigyan dito ng pagka- 
kataon ang mga biktima at saksi na ilantad at 

Mga tampok 
sa isyung ito... 


Alternatibo sa huwad 
na repormang agraryo 


patunayan sa isang internasyunal na hukuman ang 
mga karahasan ng rehimeng US-Arroyo at mga arma- 
dong pwersa nito. 

Tagumpay din ang paglabas ng ulat ni United Na- 
tions Commission on Human Rights (UNCHR) Special 
Rapporteur Philip Alston kaugnay sa mga kaso ng eks- 
trahudisyal na pamamaslang sa mga aktibista, mga 
mamamahayag, mga magsasaka at mamamayang Mo- 
ro. Sa kanyang pinal na ulat na inilabas nitong No- 
byembre, mariing binatikos ni Alston ang kontra-rebo- 
lusyonaryong patakaran ng rehimen--sa partikular 
ang Oplan Bantay Laya I at II—na tinukoy niyang na- 
sa likod ng mga pamamaslang at pasistang karahasan 

ng militar mula pa noong 2001. 

Binatikos din ni Alston ang 
baligtad na sistema ng hustisya sa 
ilalim ng rehimeng Arroyo, kung 
saan ang inaalimura at inuusig ay 
ang mga biktima, sa halip na ang 
mga pumapaslang sa kanila. Tinu- 
koy niya sa partikular ang pagbu- 
buo ng Malacanang ng Inter- 
Agency Legal Advisory Group (IA- 
LAG) upang magbalangkas ng mga 
ligal na hakbang laban sa mga 
progresibong organisasyon at per- 
sonahe. Ang mga hakbanging ito'y 
kaakibat ng mga ekstrahudisyal na 
hakbang na isinasagawa ng mga 
armadong pwersa ng rehimen. 

Sa iba't iba pang bahagi ng da- 
igdig, umani ng kabi-kabilang mga 
kundenasyon ang mga pamamas- 
lang at iba pang paglabag sa kara- 
patang-tao sa Pilipinas. Kabilang 
sa mga nagpahayag ng pagtuligsa 
ang mga pandaigdigang institu- 
syong nagtataguyod sa karapa- 
tang-tao, mga manggagawa, mga 
parlamentarista, mga taong-midya, 
gayundin ang European Commis- 
sion at mga senador at kongresista 
sa US. Tutol sila sa mga paglabag 
sa karapatang-tao at sa pagkunsin- 
ti rito ng mga gubyerno ng kani- 
kanilang mga bansa. 


Maging sa ulat na inilabas ng 
Melo Commission na binuo ni Arro- 
yo ay hindi maiwasang tukuyin ang 
pangunahing responsibilidad ng 
AFP at ng mga upisyal nito sa ma- 
lawakang pamamaslang ng mga ak- 
tibista. Bagamat sinikap nitong ili- 
mita ang responsibilidad sa ilang 
partikular na upisyal, hindi naitat- 
wa ng Melo Report na ang mga pa- 
mamaslang ay kagagawan ng mga 
sundalo sa tuwiran o di tuwirang 
utos ng kanilang mga upisyal. 

Tumindig din maging ang Korte 
Suprema laban sa walang habas na 
pang-aabuso sa karapatang-tao. 
Inilabas nito ang writ of amparo 
amparo at writ of habeas data bi- 
lang karagdagang instrumentong 
hudisyal na magagamit ng mga bi- 
nibiktima ng mga armadong pwer- 
sa ng estado. Ang mga ito, kaaki- 
bat ng sama-samang pagkilos ng 
mamamayan, ay nakapagluwal na 
ng ilang tagumpay. Bukod rito, na- 
nindigan din ang Korte Suprema sa 
panig ng mga biktima nang iutos 
nito ang pagpapalaya kay Rep. 
Crispin Beltran at ibasura ang ga- 
wa-gawang kasong pagpatay na 
isinampa ng PNP laban kay Rep. 
Satur Ocampo. 


Sa ibayong dagat, naipag- 


tagumpay ang pagpapalaya kay 
Kasamang Jose Ma. Sison at pag- 
babasura ng mga gawa-gawang ka- 
so laban sa kanya. 

Subalit sa kabila ng malalaking 
tagumpay na mga ito, hindi pa rin 
makabuluhang nalulutas ang ina- 
bot nang tindi at lawak at ang pa- 
tuloy pang pagpapasahol ng rehi- 
meng US-Arroyo sa walang pakun- 
dangang pandarahas nito sa ma- 
mamayan. Patuloy ang rehimen sa 
panunupil at pandarahas sa mama- 
mayan. Halos isang libo na ang 
mga biktima ng pamamaslang at 
ilampung libo na ang biktima ng 
iba pang mga pang-aabusong mi- 
litar. 

Lumalala ang kalupitan ng rehi- 
meng Arroyo sa desperasyon nitong 
sugpuin ang lahat ng pagtutol sa 
patuloy nitong paghahari lagpas sa 
2010. Asahang lalo pang pasasahu- 
lin ng naghaharing rehimen ang 
pasismo at terorismo laban sa ma- 
mamayan sa mga susunod na bu- 
wan at taon. Iba't ibang pakana 
ang inihahanda ng rehimen upang 
maipataw ang tahasang paghaha- 
ring pasista at mapatagal pa ang 
kapangyarihan nito. 

Dapat ibayong patatagin ng 
mamamayang Pilipino ang kanilang 
tapang at paigtingin ang kanilang 


pakikibaka upang biguin ang mga 
ito at tuluyang wakasan na ang re- 
himeng US-Arroyo. 

Sa kalagayang nakapamama- 
yagpag pa at lalong nagiging malu- 
pit ang bulok na papet at reaksyu- 
naryong rehimen, dapat pag-ibayu- 
hin ang pagkakaisa at paglaban ng 
lahat ng mga pwersang antipasista 
at ang buong sambayanan. 

Gamitin ang lahat ng posibleng 
paraan ng mabilis at malawakang 
paglalantad at paglaban sa mga 
kaso ng pang-aabusong militar at 
iba pang karahasan ng estado. Ita- 
yo ang mga organisasyon, komite 
at grupong tagapangalaga sa kara- 
patang-tao sa lahat ng sulok ng 
bansa—sa bawat baryo, sityo, pu- 

Alternatibo sa huwad na CARP 
Magsasakang Bukidnon 

Hamon sa proletaryong 


Ang Ang Bayan ay inilalabas sa wi- 
kang Pilipino, Bisaya, Iloko, Hiligay- 
non, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org 

Tumatanggap ang Ang Bayan ng 
mga kontribusyon sa anyo ng mga ar- 
tikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: rebolusyonaryo 

angbayan@yahoo.com Balita 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 

rok at kalsada. Ayusin at palakasin 
ang sistema para sa mabilis na 
pag-uulat mula sa antas baryo tu- 
ngo sa mga pambansang organisa- 
syon ng mga tagapagtaguyod ng 
karapatang-tao at masmidya, at 
paghingi ng tulong ng mga maa- 
asahang abugado, taong simba- 
han at iba pa. 

Bigyan din ng espesyal na 
atensyon ang maagap na pag-uu- 
lat sa Joint Monitoring Committee 
na may tungkuling sumubaybay sa 
implementasyon ng Comprehen- 
sive Agreement on Respect for Hu- 
man Rights and International Hu- 
manitarian Law (CARHRIHL) at tu- 
manggap ng mga ulat sa mga pag- 
labag sa mga probisyon ng kasun- 
duan. 

Patuloy na maglunsad ng ma- 
lawakang mga pagkilos ng mama- 
mayan at iba pang anyo ng pro- 
testa at pagkilos upang ilantad 
ang mga kaso ng mga paglabag 
sa karapatang-tao. Epektibong 
pagkumbinahin ang pagdaraos ng 
mga martsa at rali, pagsasalita sa 
mga istasyon ng radyo at telebi- 
syon, paglulunsad ng mga fact 
finding mission, pagdulog sa mga 
korte at paghingi ng nauukol na 
mga writ o ibang makatutulong 
na instrumentong hudisyal, pag- 
papatulong sa mga progresibong 
kinatawan at mapagdudulugang 
komite sa lehislatura, pakikipag- 
ugnayan at pag-uulat sa mga 
pandaigdigang institusyong na- 
ngangalaga sa karapattang-tao at 
iba pa. 

Padagundungin ang mga pag- 
kilos at protestang ito sa buong 
bayan at sa daigdig. Ang pakikiba- 
ka laban sa pasistang karahasan 
ng naghaharing rehimen ay kriti- 
kal na bahagi ng pangkalahatang 
pagsisikap na labanan ang rehi- 
meng US-Arroyo. Pinupukaw nito 
ang mamamayan sa pangangalla- 
ngang wakasan na ang bulok at 
brutal na reaksyunaryo at papet 
na paghahari ni Arroyo. JABI 

Mahigit 16,000 biktima ng 
paglabag sa karapatang-tao, 
naitala ng Karapatan 


miktima sa 16,307 katao ang naitala ng Karapatan ngayong ta- 


Ure sa 330 insidente ng paglabag sa karapatang-tao na bu- 


on. 


Kabilang dito ang 68 biktima 
ng ekstrahudisyal na pamamas- 
lang; 35 biktima ng iba pang uri 
ng pampulitikang pagpatay; 26 na 
biktima ng pagdukot na nawawala 
pa rin; walong biktima ng pagdu- 
kot na natagpuan o pinakawalan; 
29 na biktima ng tortyur; 129 bik- 
tima ng iligal na pang-aaresto; 
116 biktima ng iligal na deten- 
syon; 330 biktima ng pagbabanta, 
harasment at pananakot; 7,542 
biktima ng sapilitang pagpapabak- 
wit at 3,600 biktima ng hamlet- 
ting. 

Anang Karapatan, mas mababa 
ang kasalukuyang bilang ng 
68 biktima ng ekstrahudi- 
syal na pamamaslang 
kumpara sa 209 biktima W 
noong 2006 dahil sa ma- 
tinding presyur sa rehi- 
meng Arroyo mula sa in- 
ternasyunal na 
komunidad. « 
Tinukoy nito Y 
ang pinal na 
ulat ni UN 
Special Rap- | 
porteur Philip 


Alston na g 
inilabas ni- 
tong No- FE 
byembre 4 
27 na nag- 
sasaad na 
ang istrate- : 
hiyang “counter-insur- 

gency” ng rehimeng Arroyo ang si- 


yang nagsisilbing balangkas ng 
mga ekstrahudisyal na pamamas- 
lang; ang desisyon ng Senado ng 
US na iangkla ang dagdag na ayu- 
dang militar sa pagtalima ng gu- 
byernong Arroyo sa rekomenda- 
syon ni Alston na resolbahin ang 
problema ng mga pampulitikang 
pamamaslang at parusahan ang 
mga salarin; at ang husga ng Per- 
manent People's Tribunal na ang 
mga rehimeng Arroyo at rehimeng 
Bush ay kapwa nagkasala sa mala- 
wakan at sistematikong paglabag 
sa karapatang-tao, pandarambong 
sa ekonomya at paglapastangan sa 
soberanya ng mamamayang Pili- 
pino. 

Iginigiit ng Karapatan 
ang pagbibitiw ni Gloria Ar- 
royo kaalinsabay ng pana- 
7a Wagan sa mga da- 
Y ka yuhang gubyerno 
na itigil na ang la- 
hat ng ayudang militar 
nila sa Pilipinas. 

Bago ito, noong No- 
byembre 18 ay nana- 
wagan ang World Co- 

uncil of Churches 
~ (WCC) sa rehi- 
meng Arroyo na 
itigil na ang 
mga paglabag 
sa karapatang- 
tao sa Pilipinas. 
Ipinahayag ito ng WCC nang bumi- 
sita sa Pilipinas si Rev. Dr. Samuel 
Kobia, pangkalahatang kalihim ni- 

Mahigit 200,000 bata, 
biktima ng karahasang estado 


to, para makipagkita sa mga pa- 
milya ng mga biktima ng ekstra- 
hudisyal na pamamaslang, mga 
kinatawan ng National Council 
of Churches in the Philippines at 
mga pangulo ng myembro at di 
myembrong mga simbahan ng 
WCC. 

Masugid na sinusuportahan 
ng WCC ang mga pagkilos at 
pagbubunyag laban sa mga pag- 
labag sa karapatang-tao sa Pili- 
pinas. Sinamahan si Rev. Dr. Ko- 
bia nina Justice Sophia Adinyira 
ng Anglican Church of the 
Province of West Africa, Rev. Dr. 
Sandy Yule, national secretary ng 
Christian Unity, Uniting Church 
of Australia: at Dr. Mathews Ge- 
orge Chunakara, WCC program 


mabot sa 215,233 bata ang 

naging biktima ng iba't ibang 
uri ng paglabag sa karapatang- 
tao mula 2001 hanggang Hulyo 
2006. 

Sa isang pag-aaral, sinabi ng 
Children's Rehabilitation Center 
(CRC) na ang naturang mga bata 
ay nabiktima sa mahigit 800 kaso 
ng paglabag sa karapatang-tao. 
Limampu't walo sa kanila ang na- 
matay at 58 rin ang pinag- 
tangkaang patayin. Sampu ang 
dinukot at hindi pa natatagpuan. 
Apatnapu ang nabalda at 17 ang 
dumanas ng iba't ibang uri ng 


bata ang napabilang sa mga napi- 
litang Bs magbakwit dahil sa 
matitinding operasyong militar. 
Iniulat din ng CRC na limang 
bata ang biktima ng sexual harass- 
ment ng mga sundalo at tatlo ang 
ginahasa ng mga sundalo. Limam- 
pu't isa ang biktima ng iligal na 
panghahalughog, 63 ang biktima 
ng koersyon, 69 ang iligal na 
inaresto at ikinulong, 40 ang bi- 
nugbog at 196 ang pinagbantaan 
at tinakot. Umabot din sa 106 na 
bata sa panahong nabanggit ang 
naulila at nakasaksi sa pagpatay 
ng militar sa kanilang mga magu- 


executive para sa Asia. ABI tortyur. Umabot din sa 215,060 lang o kamag-anak. ABI 
3,000 lumikas sa Surigao 
karbon sa Andap Valley. ID at iba pa. 


maabot na sa halos 3,000 
l | magsasaka ang lumikas mula 

sa 12 komunidad ng Surigao 
del Sur habang nagpapatuloy ang 
mga operasyong militar ng mga 
pwersa ng Eastern Mindanao Com- 
mand laban sa Bagong Hukbong 
Bayan. 

Ayon sa Karapatan-Surigao del 
Sur Chapter, aabutan na ng Pasko 
ang mga bakwit sa mga sentro ng 
ebakwasyon dahil sa mga opera- 
syong militar sa mga bayan ng Lia- 
nga, San Agustin, San Miguel, Cag- 
wait at Tago na nagsimula noon 
pang huling bahagi ng Oktubre. 

Nauna rito, tinakot at pinag- 
bantaan na ng militar ang mga Ma- 
nobong nakatira sa 12 barangay sa 
mga bayan ng Lianga at San Agus- 
tin. Bunsod ito ng mga reklamo ni- 
la sa pagdami ng mga pwersang 
militar mula nang pumasok ang 
mga kumpanyang nagmimina ng 
mga depositong ginto, tanso at 

Ibinunyag ng mga Manobo ang 
pagkakampo ng mahigit 500 sunda- 
lo mula sa 58th IB sa liblib na mga 
barangay ng Lianga at San Agustin. 
Inokupa ng mga sundalo ang mga 
tahanan at paaralan ng komunidad. 
Dahil sa takot ay napilitang mag- 
bakwit ang mga residente mula no- 
ong Nobyembre 1 at pumunta sa 
mga sentrong bayan. 

Dumating ang mga sundalo sa 
mga barangay ng Simowao at Eme- 
ral, Lianga noong huling bahagi ng 
Oktubre na at may dalang mga ka- 
nyon. Ininteroga at inilista nila 
ang mga pangalan ng mga mag-aa- 
ral na nasa 7 hanggang 10-taong 
gulang at inutusang magsumbong 
kung may makikita silang mga 
pwersa ng BHB sa lugar. Nagtayo 
rin sila ng mga tsekpoynt kung sa- 
an lahat ng dumadaan ay nirereki- 
sa, inililista ang pangalan at nu- 
mero ng cellphone, hinahanapan ng 


Pinagbawalan din ang mga re- 
sidente na lumabas sa kani-kani- 
lang mga barangay. Pitong paara- 
lang panliterasi ng mga lumad at 
isang high school sa barangay ang 
napilitang magsara. Tinatayang 
500 mag-aaral sa elementarya at 
177 sa hayskul kasama ang 27 gu- 
ro ang apektado sa operasyon. 

Noong Nobyembre 11, inaresto 
ng militar si Ritchie Enot, 19, taga- 
Upper Oregon, San Isidro, Lianga 
habang kumukuha ng yantok sa ka- 
gubatan. Pinilit ng militar na mag- 
silbing giya si Enot at pinakawalan 
lamang siya matapos ang 16 na 
araw. 

Minamanmanan ng militar ang 
mga kilos at gawaing pangkabu- 
hayan ng mga residente. Pinagba- 
walan silang pumunta sa kani-kani- 
lang mga bukirin at dahil dito'y 
may mga pamilyang isang beses na 
lamang kumakain sa isang araw. Œ 

Konsultant ng NDFP, dinukot ng militar 


ng 5th ID si Elizabeth Principe, 56, konsultant 
ng National Democratic Front of the Philippines 
(NDFP), matapos siya magpatsek-ap sa Quezon City. 

Ayon sa kanyang salaysay, piniringan siya, pinosas- 
an at sa loob ng 72 oras ay tuluy-tuloy na pinaringgan 
ng ingay. Ininteroga siya ng Intelligence Service Group 
sa himpilan ng Philippine Army sa Fort Bonifacio at pi- 
nagkaitan ng karapatang kumonsulta sa abugado. 

Bukod sa iba pang kaso laban sa kanya, katawa-ta- 
wa ngayon siyang iniuugnay ng militar sa pagkilos na 
ginawa nina Sen. Antonio Trillanes at Gen. Danilo Lim 
noong Nobyembre 29 sa Makati City. 

Binatikos ng NDFP ang pagkakadukot kay Principe 
at iginiit ang kanyang agarang paglaya. Anito, bilang 
konsultant ng NDFP, saklaw si Principe ng Joint Agree- 
ment on Safety and Immunity Guarantees (JASIG), 
isang kasunduan ng gubyerno at ng NDFP na nagbibi- 
gay-proteksyon laban sa pag-aresto at surbeylans ng 
mga negosyador, konsultant at istap na sangkot sa 
usapang pangkapayapaan. 


Dos: noong Nobyembre 28 ng mga elemento 


Nagsampa na rin resolusyon sa Kongreso sina Rep. 
Satur Ocampo at Rep. Teddy Casifio para palayain si 
Principe bilang kagandahang-loob. Anila, hahawanin 
nito ang daan sa muling pagbubukas ng usapang 
pangkapayapaan sa pagitan ng NDFP at Gubyerno ng 
Republika ng Pilipinas. 

Ani Principe, bagamat tutol ang militar, napilitan 
ang AFP na ilitaw siya noong Disyembre 1 para mallihis 
ang atensyon ng publiko sa lumalawak na panawagang 
magbitiw na si Gloria Arroyo. Aniya, ito ang dahilan 
kung bakit siya lamang sa 52 kataong inakusahan ng 
rebelyon ng Department of Justice ang inilitaw. 

Si Principe ang pinakahuli sa mga konsultant ng 
NDFP na dinukot ng mga berdugo ng rehimeng US-Ar- 
royo. 

Bago ito, dinukot din noong Pebrero sa Cagayan de 
Oro City ang kanyang asawa na si Leo Velasco, kagawad 
ng Komite Sentral ng PKP at konsultant din ng NDFP. 
Dinukot naman noong 2006 ang iba pang konsultant na 
sina Prudencio Calubid at Rogelio Calubad kasama ng 
ilan nilang istap at iba pang mga sibilyan. ABI 


Mga paglabag sa Quezon, Panay at Cebu 


sang mamamahayag ang minan- 
manan, isang regional coordina- 
tor ng Bayan Muna ang tinangkang 
dukutin at 10 magsasaka at isang 
sanggol ang iligal na inaresto sa 
hiwa-hiwalay na mga kaso ng 
pang-aabusong militar sa Quezon, 
Panay at Cebu mula ikatlong linggo 
ng Nobyembre hanggang unang 
linggo ng Disyembre. : 
Disyembre 3. Minanmanan É 

ng mga pinaghihinalaang 


selda Cabangon, 24, ma- 
mamahayag ng Ang Diaryo 
Natin, isang pahayagan sa 
Quezon. Si Cabangon, na 
myembro rin ng militan- Ñ 
teng National Union of Jo- 5, 
urnalists of the Philippines, 
ay dating lider estudyante sa Enver- 
ga University sa Lucena City. Ayon 
sa mga kapitbahay ni Cabangon, 

ipinagtatanong daw ng mga di kila- 
lang lalaki ang kinaroroonan niya. 
Nobyembre 26. Tinangkang 
dukutin o patayin ng limang berdu- 
gong nakamotorsiklo si Hope 
Hervilla, regional coordinator ng 
Bayan Muna sa Panay. Ayon kay 
Hervilla, napansin ng kanyang pa- 
milya bago pa mag-alas-7 ng uma- 
ga ang mga lalaking um- 
TS aaligid sa kanilang ba- 
>% hay sa Barangay Du- 
ngon A, Jaro District, 
Iloilo City. Sumilip 
'pa ang isang lalaki 
na animo'y kinukum- 
pirma kung sinu-sino 
ang nasa loob. Na- 
kaalis lamang ng 
# bahay si Hervilla 
bandang alas-9 ng umaga matapos 
magpadala ng mga armadong es- 
kort ang mga lokal na upisyal. 


Nobyembre 18. Sampung mag- 
sasaka at isang siyam na buwang 
gulang na sanggol ang inaresto ng 
mga elemento ng 78th IB at PNP sa 
Tuburan, Cebu. Ang mga inarestong 
magsasaka ay pawang taga-Bara- 
ngay Marmol, Tuburan, Cebu at mga 
myembro ng Nagkahiusang Mag-uu- 
ma sa Marmol, isa sa mga kaanib na 
organisasyon ng Kilusang Magbubu- 
kid ng Pilipinas. Sila ay sina Jocelyn 
Arias; Florencia Mojado; mag-asa- 
wang Arsenio at Anastacia Pasuma- 
la; mag-asawang Abello at Lolita 
Arias; mag-asawang Tomas at Eliza- 
beth Mainit; at mag-asawang Ceasar 
at Avelina Balibad at kanilang sang- 
gol na anak na si Rose. Inakusahan 
sila ng pagnanakaw nang anihin ni- 
la ang sarili nilang mga tanim ma- 
tapos magreklamo ang panginoong 
maylupang umaangkin sa kanilang 
mga sakahan. ABI 

Dalawang protesta laban kay Arroy 


agkakasunod ang 
M kilos protes- 
tang inilunsad la- 


ban sa rehimeng Arroyo 
noong huling mga araw ng 
Nobyembre. 

Ginulantang nina Sen. 
Antonio Trillanes, Brig. 
Gen. Danilo Lim at mga 
patriyotikong sundalo ang 
rehimen at ang publiko 
nang bigla nilang iwan 
ang pagdinig ng kanilang 
kaso sa Makati Regional 
Trial Court noong No- 
byembre 29. Kasama ang 
kanilang mga sundalong 
gwardya, nagmartsa sila 
tungo sa Manila Peninsu- 
la, isa sa mga mamaha- 
ling hotel sa Makati City. Dinama- 
yan sila nina Vice President Teofis- 
to Guingona, Bishop Emeritus An- 
tonio Labayen at iba pa hanggang 
magapi sila ng mga sundalo at pu- 
lis ni Arroyo. Apat na sundalong 
kabilang sa grupong “Magdalo” 
ang nakatakas. 

Sa pamamagitan ng pagkilos 
na ito nila Trillanes, ibinudyong 
nila ang kanilang galit at pagka- 
muhi sa kabulukan at brutalidad 
ng rehimen sa pambansa at inter- 
nasyunal na saklaw. Napatampok 
nila ang walang kapaguran at ma- 
tatag na pakikibaka ng mga patri- 
yotikong upisyal at iba pang sun- 
dalo laban sa rehimen at sa AFP 
mismo. Umatras man sila, hindi 
ito ang katapusan ng kanilang la- 
ban, ayon kay Lim. 

Ipinamukha rin nila kay Arroyo 
ang krisis sa pulitika na bumabayo 
ngayon sa kanyang paghahari. Ki- 
nundena nila ang paggamit ni Ar- 
royo sa AFP sa mga kampanyang 
pasista at terorista laban sa lahat 
ng mga kumakalaban sa kanyang 
paghahari. Katulad ng ipinahayag 
ni Lim sa kanilang manipesto, hin- 

di nila hahayaang maghari ang 
isang rehimeng batbat ng korap- 
syon, pandaraya, panlilinlang at 
brutalidad. 

Ipinamalas ni Arroyo ang ka- 
nyang takot sa nagpuprotestang 
mga sundalo nang iutos nito ang 
brutal na pagsupil sa protesta. Wa- 
lang pakundangan ding pinaaresto 
at idinetine ng pulisya ang 51 
myembro ng midya at iba pang si- 
bilyang tagasuporta, kabilang sina 
Guingona at Labayen. Kinagabi- 
han, nagpataw ito ng limang oras 
na curfew sa Metro Manila, Central 
Luzon at Southern Tagalog. 

Inamin ng pamunuan ng AFP 
mismo na may naharang silang mga 
sundalong susuporta sana kina Tril- 
lanes. Hindi nito maitatanggi ang 
lalim ng lamat sa loob ng AFP at 
ang determinasyon ng mga anti-Ar- 
royong elemento na nasa hanay ni- 
to. 

Kinabukasan, 5,000 mamama- 
yan ang naglunsad ng kilos protes- 
ta sa Liwasang Bonifacio upang gu- 
nitain ang kaarawan ni Andres Bo- 
nifacio at igiit ang pagpapatalsik 
kay Arroyo. 

Dinaluhan ang pagkilos ng mga 


myembro ng Bagong Alyansang Ma- 
kabayan (BAYAN), Kilusang Mayo 
Uno (KMU), Bayan Muna, Gabriela, 
Anakpawis, Anakbayan at iba pang 
alyadong grupo. Mula Liwasang Bo- 
nifacio, binalak nilang tumungo sa 
Mendiola pero hinarang sila ng mga 
pulis. 

Binatikos nila ang paggamit 
ng pulisya ng dahas laban sa gru- 
po nina Trillanes, mga sibilyang 
kasama nila at mga mamamaha- 
yag. Hiniling nila ang agarang 
pagpapalaya sa dating bise presi- 
dente na nakatakda sanang kasa- 
ma nila sa rali noong araw na iy- 
on. Binatikos din nila ang arbitra- 
ryong pagpapataw ng curfew, ili- 
gal na pagtatayo ng mga tsek- 
poynt at panghuhuli ng mga sibi- 
lyang inabutan nito. 

Nagkaroon din ng katulad na 
pagkilos sa ibang bahagi ng ban- 
sa. Sa Davao City, pinamunuan ng 
KMU-Southern Mindanao Chapter 
ang kilos protestang dinaluhan ng 
4,000 manggagawa at aktibistang 
mula sa mga prubinsya ng Davao 
del Sur, Davao del Norte, Davao 
Oriental at Compostela Valley. Da- 
lawang grupo ang naglunsad ng 

rali sa Bacolod City sa Negros 
Occidental. Naglunsad rin ng 
protesta ang BAYAN sa Iloilo 
City kasama ang sektor ng 
simbahan. 

Sa isang pahayag, sinabi 
ni Jose Ma. Sison, tagapangu- 
lo ng International League of 
Peoples” Struggles, na hindi 
maikakaila na marami pa ang 
kailangang gawin ng lahat 
upang mailunsad ang mga 
dambuhalang pagkilos laban 
sa rehimen. Hindi maaaring 
asahan na lamang ang pag- 
bulwak ng daanlibong mama- 
mayan sa lansangan sa sim- 
pleng panawagan. Kapag um- 
abot na sa minimum na 
100,000 ang mga protesta, 
saka lamang maaaring asahan 
ang pag-atras ng militar at 
pulis ng kanilang suporta kay 
Arroyo. 

Hindi maaaring basta na 
lamang kopyahin ang mga ta- 
gumpay ng mga aklasang ba- 
yan noong 1986 at 2001, 
ayon kay Sison. Isang kaib- 
han sa mga nagdaang sitwas- 
yon ang kahandaan ni Arroyo 
na gumamit ng pinakamara- 
has na hakbang upang supilin 
ang mga dambuhalang pagki- 
los ng mamamayan. 

Anu't anupaman, hindi 
kailanman maaaring pigilin 
ng rehimen ang mga protesta 
at biguin ang pag-aalsa ng 
milyun-milyong mamamayan. 
Habang tumatagal sa poder si 
Arroyo, lalong dumarami ang 
kanyang mga krimen laban sa 
mamamayan, mga kaso ng ko- 
rapsyon, pandaraya at iba pa. 
Lalo rin nitong itinutulak ang 
malawak na sektor ng mama- 
mayan, kabilang ang mga pa- 
triyotikong sundalo, na mag- 
lunsad ng mas koordinado, 
mas malalaki at mas mapag- 
pasyang mga aksyong protes- 
ta. AB] 

Mga panukalang batas 
laban sa pagtaas ng presyo 


ng langis 


atlong panukalang batas ang 
Tire ng mga kinatawan ng 

Bayan Muna, Gabriela at Anak- 
pawis sa Kongreso para hadlangan 
ang tuluy-tuloy na pagtaas ng pre- 
syo ng langis. Sumusunod ang natu- 
rang mga panukala: 

+ House Bill 3029 na nagbaba- 

lik ng regulasyon ng gubyerno 

sa industriya ng langis; 

+ House Bill 3030 na nagta- 

takda ng sentralisadong im- 

portasyon ng petrolyo; 

+ House Bill 3031 na muling 

nagsasabansa sa Petron Corpo- 

ration. 

Ipinahayag ng mga progresibong 
kongresista na pawawalang-bisa ng 
HB 3029 ang Oil Deregulation Law na 
nagpapahintulot sa mga kumpanya 
ng langis na basta na lamang magta- 
as ng presyo ng langis. Itinatakda na- 
man ng HB 3030 ang sentralisadong 
pagbili ng gubyerno ng mga produk- 
tong langis kung saan pinakamababa 
ang presyo. Ang HB 3031 ay nagta- 
takdang bawiin ng gubyerno ang ka- 
lakhan ng sapi sa Petron na isinapri- 
bado alinsunod sa deregulasyon ng 
industriya ng langis. 

Anila, ang tatlong panukalang 
batas ay mga kongkretong hakbang 
na makatwirang humaharap sa prob- 
lema ng papataas na presyo ng la- 
ngis sa bansa. Inihain nila ito sa ha- 
rap ng serye ng mga pagtaas ng pre- 
syo ng langis bago magtapos ang 
2007 at pagpasok ng 2008. Partiku- 
lar nilang tinukoy ang mga pahayag 
ng mga kumpanya ng langis at ni 
Gloria Arroyo na tataas nang P4 ang 
presyo ng bawat litro ng mga pro- 
duktong petrolyo bago mag-Pasko. 

Nanawagan ang mga progresi- 
bong kongresista sa mga mamimili 


at iba't ibang sektor na suportahan 
ang mga panukalang batas na mag- 
papagaan sa epekto ng sumisirit na 
presyo ng langis. Anila, pinababaya- 
an ng rehimeng Arroyo ang mama- 
mayang walang kalaban-laban sa 
nagtataasang presyo. Sa pagsasa- 
bing hindi umano mahahadlangan 
ng gubyerno ang pagtaas ng presyo, 
ipinapakita nito ang pagpanig sa 
mga monopolyong kumpanya ng la- 
ngis at kawalang kapasyahang luta- 
sin ang krisis sa enerhiya na kinaka- 
harap ng bansa, dagdag ng mga 
progresibong kongresista. 

Sa kaugnay na balita, sinimulan 
ng mga samahan ng mga drayber at 
opereytor ang serye ng mga kilos 
protesta laban sa Oil Deregulation 
Law, pag-alis sa Expanded Value Ad- 
ded Tax (EVAT) sa mga produkto ng 
langis at iba pang isyu. 

Sa Maynila, nagmartsa patungong 
Malacañang noong hapon ng No- 
byembre 25 ang 500 drayber na kasa- 
pi ng Pinag-isang Samahan ng mga 
Tsupter at Opereytor Nationwide (PIS- 
TON). Nang harangin sila ng mga pu- 
lis bago ang Tulay ng Mendiola, nag- 
daos sila ng isang oras na programa 
sa Morayta. 

Mga “piling welga” naman ang 
inilunsad ng mga kaanib ng PISTON 
sa ilang lugar sa Batangas at Laguna 
sa Southern Tagalog habang isang ca- 
ravan mula sa Mandaue City patu- 
ngong Cebu City ang inilunsad ng 
mga kasapi ng Nagkahiusang Drivers 
sa Sugbo (NADSU). Nagkaroon din ng 
mga pagkilos sa Bacolod City sa Ne- 
gros at sa Davao City sa Southern 
Mindanao. Paghahanda ang lahat ng 
ito sa isasagawang koordinadong 
pambansang protesta ng mga drayber 
ngayong Disyembre. ABI 


Alternatibo sa huwad na programa 
sa repormang agraryo 


kalang batas para sa repormang agraryo na inihapag upang ipalit 


Necs’ sa Mababang Kapulungan ng Kongreso ang isang panu- 


sa Comprehensive Agrarian Reform Program na nakatakdang mag- 
tapos sa Hunyo 2008. Inihapag ito ng mga kinatawan ng Anakpawis, Ba- 
yan Muna at Gabriela Women's Party noong Nobyembre. 


Kumpara sa huwad, inutil at 
anti-magsasakang CARP, ang “Ge- 
nuine Agrarian Reform Act of 2007” 
ay progresibo kung hindi man radi- 
kal sa mga layunin, sakop at sak- 
law, takdang panahon, mga prayo- 
ridad at pamamaraan ng libreng 
pamamahagi ng mga lupa. Saman- 
talang halos magkandakuba sa 
pagbabayad ng amortisasyon ang 
mga magsasakang naging benepi- 
syaryo ng CARP, walang bayad na- 
mang ipamamahagi ang lupa sa 
mga magsasakang walang lupa sa 
ilalim ng panukalang batas. 

Sa loob ng dalawampung taon, 
hindi nalutas ng CARP ang sulira- 
nin ng mga magsasaka sa kawalan 
ng lupa. Sa halip, higit pa nitong 
pinatindi ang monopolyo sa lupa 
ng mga panginoong maylupa, mga 
burgesya kumprador at mga dayu- 
hang agribisnes. Katunayan, mis- 
mong ang Department of Agrarian 


MA REPORMA 
SA LUPA 


Reform ay umaamin na 26% ng la- 
hat ng "benepisyaryo" ng CARP ay 
napilitang magbenta uli ng lupang 
naigawad na umano sa kanila. 
Umaabot pa ito sa 41% sa Nueva 
Ecija, 53% sa Laguna at 35% sa 
Iloilo. Nitong huli ay lalo pang ibi- 
nukas ng rehimeng US-Arroyo ang 
bansa sa mga dayuhang korpora- 
syong agribisnes. 

Walang pinag-iba ang CARP sa 
mga nakaraang batas at programa 
sa reporma sa lupa, kabilang ang 
Land Reform Code ng rehimeng US- 
Macapagal at ang PD 27 ng dikta- 
durang US-Marcos. Bukod sa Ha- 
cienda Luisita sa Tarlac, kabilang 
din sa mga tampok na nagpakita 
ng kahungkagan ng CARP ang 
karanasan sa Hacienda Looc sa 
Batangas at sa Sumilao sa Bukid- 
non. (Tingnan ang kaugnay na ar- 
tikulo.) 

Kaya saksi ang bayan nitong 
nakaraang mga taon sa malawakan, 
sustenido, militante at determina- 
dong pagkilos at paglaban ng mga 
magsasaka para sa tunay na repor- 

. ma sa lupa at sa pag- 
a kaka lalantad at 

:. pagbasura 

a aaa 
oz sa CARP. Sa 
2 N mga bukirin, 
7| lansangan 
at iba pa-- 
dapat mula- 
tin, organi- 
sahin at pa- 
kilusin ang 
pinakamala- 
wak na ha- 
nay ng ma- 
mamayan at kunin ang kanilang 


suporta para sa alternatibong pa- 
nukalang batas para sa tunay na 
repormang agraryo. 

Inaasahang magmamaniobra 
ang mga panginoong maylupa at 
reaksyunaryo para hindi ito maipasa 
sa Kongreso. Gayunpaman, maipa- 
rarating sa malawak na mamamayan 
ang suliranin sa lupa, kahirapan, 
paghihikahos at kagutuman sa ka- 
nayunan. Kaalinsabay nito, maila- 
lantad lalo ang malubhang kapaba- 
yaan at kawalang-kakayahan ng re- 
himeng US-Arroyo na lutasin ang 
suliranin ng mga magsasaka, ang 
reaksyunaryong katangian ng Kon- 
greso at ang pangangailangan ng 
puspusang pagkilos para sa tunay 
na reporma sa lupa at matupad ang 
mga sumusunod: 

s Pagbuwag ng monopolyo sa 
lupa at pagpapatupad ng libreng 
pamamahagi ng lupa at pag-alis ng 
lahat ng mga porma ng pang-aali- 
pin at pagsasamantala sa kanayu- 
nan, 

s Pagtransporma ng mga mag- 
sasakang benepisyaryo bilang mga 
mahusay na tagalikha ng pagkain 
ng bansa sa pamamagitan ng laha- 
tang-panig na programang nagbi- 
bigay ng mga suportang serbisyo: 

> Pagpapataas ng kita at antas 
ng kabuhayan nila sa pamamagitan 
ng mga kooperatiba at iba pang 
anyo ng pagpapalitan ng lakas-pag- 
gawa o pagtutulungan sa produk- 
syon; 

> Pagtatatag ng mga pamama- 
raan at mga hakbanging magtiti- 
yak na hindi mawawala ang lupa 
ng mga magsasakang benepisyaryo 
at pipigil sa panunumbalik ng mo- 
nopolyo sa lupa; at 

> Lubusang pagpapaunlad ng 
sektor pang-agrikultura at paglala- 
tag ng pundasyon para sa pamban- 
sang industriyalisasyon. ABI 

Laban ng mga magsasakang 
taga-Sumilao, Bukidnon 


Sumusunod ay kasaysayan ng mga magsasakang taga-Sumilao, Bukidnon 
na malaon nang lumalaban para sa kanilang lupa. Ang kasaysayan nila ay 
isa sa matitingkad na patunay ng kainutilan ng CARP na resolbahin ang 
malawakang kawalan ng lupa at ang hungkag na pangakong hatid nito sa 


masang magsasaka. 


umating na sa Kamaynilaan 
D" mga magsasakang Higa- 

onon na dalawang buwang 
naglakad nang 1,700 kilometro mu- 
la sa Sumilao, Bukidnon para igiit 
ang kanilang karapatan sa 144 ek- 
taryang lupang bahagi ng kanilang 
lupang ninuno at ipatigil ang pag- 
papalit-gamit nito. Ang lupaing 
ipinaglalaban nila ay nagpasalin- 
salin ng may-ari mula nang agawin 
ito sa kanila noong dekada 1930. 
Pagsapit ng dekada 1970, si Nor- 
berto Quisumbing ang siya nang 
umangkin sa lupa. Gumawa si 
Quisumbing ng pekeng titulong Es- 
panyol para palabasing mula pa 
noong panahon ng kolonyalismong 
Espanyol ay kanya na ang lupa. 

Sa ilalim ng CARP noong 1995, 
ang naturang lupain ay itinakdang 
ipamahagi sa 137 magsasakang Hi- 
gaonon na kabilang sa organisa- 
syong Mapadayonong Panaghiusa 
sa mga Lumad Alang sa Damlag 
(MAPALAD). Ginawaran sila ng ko- 
lektibong Certificate of Land Ow- 
nership Award (CLOA) na nagpa- 
asang mababawi na nila ang kani- 
lang lupang ninuno matapos ang 

mahigit kalahating siglo. 

Ngunit nilakad ni Quisumbing 
sa Department of Agrarian Reform 
(DAR) ang kumbersyon ng lupa tu- 
ngo sa agro-industriyal na gamit 
para umiwas sa CARP. Kinasabwat 
din niya ang lokal na gubyerno ng 
Sumilao at ng prubinsya para mag- 
pasa ng resolusyong nagpapatibay 
sa pagpapalit-gamit ng lupa. 

Ibinasura ng DAR ang aplika- 
syon ni Quisumbing dahil labag sa 
CARP ang kumbersyon ng primera 
klaseng lupang agrikultural. Ngunit 
nang umapela siya sa Office of the 
President noong 1996, binaligtad 
ng Malacañang ang desisyon ng 
DAR at inaprubahan ang kumber- 
syon ng lupa. Pinawalang-saysay 
ang CLOA ng mga magsasakang Hi- 
gaonon. 

Ang desisyon ng Malacañang ay 
nagtulak sa desperadong mga mag- 
sasaka na mag-hunger strike noong 
1997 na umani ng suporta mula sa 
iba't ibang sektor at mga upisyal 
ng gubyerno. Napresyur ang gub- 
yernong Ramos noon na igawad sa 
mga magsasaka ang 100 ektarya at 
kay Quisumbing naman ang 44 ek- 


tarya. Subalit kinatigan ng Korte 
Suprema ang apela ni Quisumbing 
at natalo ang mga magsasaka dahil 
sa isang teknikalidad. 

Ngayo'y nadagdagan pa ang 
mga nagnanais umagaw sa lupa 
dahil ibinenta ito ni Quisumbing 
noong 2002 sa San Miguel Foods, 
Inc. (SMFI) ni Eduardo “Danding” 
Cojuangco, isang mahigpit na alya- 
do ng rehimeng Arroyo. Balak ng 
San Miguel na magtayo ng babu- 
yan sa naturang lupa. 

Iginigiit ngayon ng mga mag- 
sasaka na pawalambisa ang benta- 
han at ibalik ang lupa. Umani sila 
ng suporta mula sa sektor ng sim- 
bahan at iba pang organisasyong 
magsasaka, kabilang ang Kilusang 
Magbubukid ng Pilipinas. 

Walang katiyakan kung ano ang 
kahihinatnan ng kasalukuyang la- 
ban ng mga magsasaka ng Sumi- 
lao. Ngayon pa lamang ay na- 
ngangamba na silang bibiguin ni 
DAR Secretary Nasser Pangan- 
daman. Nang magkaharapan sila 
nitong Disyembre 6 ay hiningan 
lamang sila at SMFI ng kani-kani- 
lang pusisyon hinggil sa usapin sa 
halip na atasan niya agad ang 
kumpanya na itigil ang pag-angkin 
nito sa lupa. Dahil dito ay plano 
ng mga magsasaka na magmartsa 
ngayong Disyembre 7 sa Mala- 
cañang. 

Hangga't walang umiiral na 
programa para sa tunay na reporma 
sa lupa, patuloy na mapagkakaitan 
ng katarungan ang mga magsasa- 
kang taga-Sumilao at ilampung 
milyong tulad nila. WŒ 


Sa ika-90 anibersaryo ng Rebolusyong Oktubre 


Ang kalagayan at hamon 
sa mga proletaryong rebolusyonaryo 


Leninistang partido at mga organisasyon ng manggagawa sa iba't 


Gi: noong Nobyembre ng mga rebolusyonaryo, mga Marxista- 


ibang panig ng mundo ang Rebolusyong Oktubre, ang unang ma- 
tagumpay na sosyalistang rebolusyon sa kasaysayan. 


Sa pamumuno ni Kasamang 
Vladimir Lenin at ng partido ko- 
munista, itinatag noong Nobyem- 
bre 7, 1917“ sa Russia ang kauna- 
unahang proletaryong diktadura 
na nanguna sa pagtatatag ng so- 
syalistang kaayusan. Sa loob ng 
halos limang dekada, binagtas ng 
mamamayan ng Russia (kalauna'y 
Soviet Union na sumaklaw sa iba 
pang bansang sumailalim sa so- 
syalistang rebolusyon) ang landas 
ng walang kaparis 
na pagsulong. 


Pi 


Ang kaaway. Nagtagumpay 
ang Rebolusyong Oktubre sa harap 
ng paglitaw ng imperyalismo mula 
noong bungad ng 1900. Ihinudyat 
nito ang makasaysayang pakikiba- 
ka ng proletaryado laban sa impe- 
ryalismo--ang pinakamataas at 
pinakahuling yugto ng kapitalis- 
mo. Sa pagtatagumpay ng proleta- 
ryo sa Russia, winasak nila ang 
isang malaking kawing ng panda- 
igdigang sistemang imperyalista. 
Hinawan nito ang daan sa paglu- 
lunsad ng mga bagong demokrati- 
ko at sosyalistang rebolusyon sa 
iba't ibang panig ng daigdig. 

Sa kabila ng pagkakagapi dito 
noong 1956 ng mga rebisyunis- 
tang taksil na na- 
nguna sa 


pagpapa- 


*Tinatawag itong Rebolusyong Oktubre dahil batay sa kalendaryong Juli- 
an na gamit noon sa Russia, noong Oktubre 25 bumagsak ang kuta ng 


reaksyunaryong gubyerno. 

ng burgesya sa Soviet Union, na- 
nanatili ang malalim na kabulu- 
han ng Rebolusyong Oktubre. Ma- 
tapos ang mahigit isang siglo, la- 
long nagiging parasitiko at maba- 
ngis ang imperyalismo sa bawat 
yugto ng panibagong pangkalaha- 
tang krisis na kinasasadlakan ng 
pandaigdigang sistemang kapita- 
lista. 

Sa ilalim ng imperyalismo, la- 
long bumibilis ang konsentrasyon 
at sentralisasyon ng yaman ng 
mundo sa kamay ng iilang kapang- 
yarihang imperyalista habang lu- 
malawak ang paghihirap at pagka- 
busabos ng nakararaming bansa at 
mamamayan ng daigdig. Panguna- 
hing saligang kontradiksyon sa 
daigdig yaong nasa pagitan ng 
mga imperyalistang kapangyari- 
han at ng mamamayan ng nakara- 
raming naghihirap at inaaping 
malakolonyal at malapyudal na 
bansa. Ang mamamayan sa mga 
bansang malakolonyal at mala- 
pyudal ang dumaranas ng pinaka- 
matinding kaapihan. Sila ang pi- 
nakadeterminadong wakasan 
ang imperyalistang pagsasa- 
mantala sa pamamagitan ng 
paglulunsad ng digmang bayan. 

Tumitindi rin ang kontradik- 
syon sa pagitan ng naghaharing 
monopolyong burgesya 
at uring manggagawa sa 
mga imperyalistang bayan. Kina- 
tatampukan ito ng pagsambu- 


Z lat ng mga protesta at pag- 


; R aalsa ng mga manggagawa 


at maralita sa US, France, 
Germany at iba pang bansa sa Eu- 
rope. Nitong mga nagdaang taon, 
tampok din ang paglakas ng mga 
paglaban ng mga migranteng 
manggagawa. 

Umiigting din ang tunggalian 
sa hanay ng mga imperyalistang 
kapangyarihan. Pinag-aagawan ng 
mga imperyalista ang mga atrasa- 
do at mahihirap na bansa para 
magsilbing pagkukunan ng mga 
hilaw na materyales at murang 
paggawa, tambakan ng mga so- 
brang produkto at lagakan ng pu- 
hunan. 

Sumisidhi ang kontradiksyong 
ito sa paglulunsad ng imperyalis- 
mong US ng “gera laban sa teroris- 
mo” na ginagamit nitong pangu- 
nahing sangkalan sa pagpapataw 
ng kapangyarihan at impluwensya 
nito sa iba't ibang panig ng mun- 
do. Nitong nakaraang mga taon ay 
nakatuon ang pansin ng US sa Pi- 
lipinas, Iraq, Afghanistan at Co- 
lombia at panghihimasok sa mara- 
ming iba pang atrasadong bansa. 

Digmang bayan sa iba't ibang 
bansa. Ipinakita ng Rebolusyong 
Oktubre ang katumpakan ng pag- 
lulunsad ng armadong pakikibaka 
upang wasakin ang estado ng bur- 
gesya. 

Sa Russia noon at sa iba pang 
industriyalisadong kapitalistang 
bayan, mabilisang armadong pag- 
aalsa sa panahon ng rebolusyona- 
ryong agos ang estratehikong pa- 
raan ng pagbabagsak at pagpapa- 
lit ng naghaharing estado. Sa ka- 

bilang banda, sa 
Pilipinas at iba 
pang atrasado, 
agraryo at di-in- 
dustriyalisadong 
bayan kung saan 
ang kalakhan ng 
mamamayan ay 
ÍI mga magsasaka sa 
malawak na kana- 
yunan, matagalang 
digmang bayan ang 
] estratehikong linya 
para maipagwagi 
ang mga rebolu- 
syon ng bayan. Ma- 
linaw itong ipina- 
kita ng Rebolusyon 
sa China noong 1949. 

Ang mga bansang ito ay mai- 
tuturing na pinakamahihinang ka- 
wing ng imperyalismo kung saan 
maaaring mabilis na sumulong at 
magtagumpay ang mga rebolusyo- 
naryong pakikibaka. Napatunayan 
ito sa maraming pagkakataon sa 
iba't ibang bansa sa nakaraan. Mu- 
li at ibayo pa itong mapatutuna- 
yan sa hinaharap. 

Sa Asia, tampok ang mga dig- 
mang bayan sa pamumuno ng mga 
partido komunistang Marxista-Le- 
ninista-Maoista sa Pilipinas at In- 
dia. Sa mga bansang ito, ang re- 
bolusyonaryong kilusan ay tuluy- 
tuloy na umaani ng maraming ta- 
gumpay sa armadong pakikibaka, 
rebolusyong agraryo at pagtatayo 
ng rebolusyonaryong base. 

Umabot na sa bingit ng tagum- 
pay ang malawak na digmang ba- 
yan sa Nepal nang bumagsak ang 
pyudal na paghaharing Gyanendra 
at masimulan na ang pagtatayo ng 
isang demokratikong republika ka- 
sama ang Communist Party of Ne- 
pal (Maoist). Sumasailalim sa pro- 
sesong parlamentaryo ang CPN-M 
kasama ang ilang demokratikong 
uri habang naghahanda sa muling 
paglulunsad ng armadong pakiki- 
baka kapag nabigo ang paglulubos 
ng demokratikong proseso. 


Sa Indonesia, sinisimulan na 
ang paglulunsad ng rebolusyona- 
ryong armadong pakikibaka, maka- 
raan ang mahabang panahon mula 
nang magapi ang partido komunis- 
ta at rebolusyonaryong kilusan 
doon dahil sa kawalan ng arma- 
dong sangkap. 

Samantala, patuloy na iginigi- 
it ng North Korea ang kasarinlan 
at ang anti-imperyalista at sosya- 
listang tindig nito. Patuloy din 
ang pakikidigma ng mamamayan 
sa Afghanistan laban sa gerang 
agresyong inilulunsad ng US at 
United Kingdom. 

Sa Latin America, patuloy na 
naglulunsad ng armadong pakikiba- 
ka sa Colombia sa pamumuno ng Fu- 
erzas Armadas Revolucionarias de 
Colombia (FARC). Matatag namang 
naninindigan laban sa mga banta 
ng imperyalismo at para sa pagsan- 
dig-sa-sarili ang Cuba. Matatag ding 
pinaninindigan ang kasarinlan, lu- 
malaban sa imperyalismo at may isi- 
nasagawang mga repormang maka- 
mamamayan ang Venezuela sa pa- 
mumuno ni Hugo Chavez. 

Sa Middle East, patuloy sa pa- 
kikibaka ang mamamayang Pales- 
tino laban sa paghahari at panu- 
nupil ng Israel. Pinamumunuan ng 
Kurdistan Workers Party ang arma- 
dong pakikibaka sa Turkey para sa 
independyenteng estado ng mga 
Kurd. 

Lumalakas naman ang arma- 
dong pakikibaka ng mga patriyoti- 
kong pwersang gerilya sa Iraq la- 
ban sa gerang agresyon ng US sa 
kanilang bansa. 

Ang malaking hamon laban 
sa rebisyunismo. Sa Soviet 
Union at sa iba pang dating sosya- 
listang bansa, napangibabawan ng 
mga rebisyunista ang tunay na 
mga proletaryong rebolusyonaryo 
at pinanumbalik ang kapitalismo. 
Umusbong ang mga ito mula sa 
mga upisyal ng partido at gubyer- 
no na nahiwalay sa masa, tumang- 
ging magpanibagong-hubog, nalu- 

long sa mga pribilehiyo ng ka- 
pangyarihan at naging mga bu- 
rukrata kapitalista. 

Tinalikuran nila ang makau- 
ring paninindigan at pakiki- 
tunggali. Binitiwan nila ang di- 
wa at mga aral ng Rebolusyong 
Oktubre at ang mga turo ni Le- 
nin hinggil sa paglaban sa im- 
peryalismo, klasikong rebisyu- 
nismo at reaksyon, sa estado at 
rebolusyon, at sa tuluy-tuloy na 
pagsasakatuparan ng sosyalis- 
tang rebolusyon, sosyalistang 
konstruksyon at rebolusyon sa 
kultura. 

Malaki ang hamon para sa 
lahat ng mga proletaryong rebo- 
lusyonaryong pwersa ang pus- 
pusang pakikitunggali sa mo- 
dernong rebisyunismo at pakiki- 
baka para sa sosyalismo at ko- 
munismo. Dapat mahalaw ang 
mga aral ng Rebolusyong Oktu- 
bre, kapwa sa mga nakamit na 
tagumpay at mga naging pagka- 
kamali at pagpapabaya. 

Dapat muling pagtibayin at 
mahigpit na panghawakan ang 
rebolusyonaryong teorya at ta- 
mang praktika para patuloy na 
maisulong ang proletaryong re- 
bolusyon at muling pagwawagi 
ng sosyalismo. Kailangan ito 
upang tuparin ang makasaysa- 
yang tungkulin ng pagsusulong 
ng dalawang-yugtong proleta- 
ryong rebolusyon sa kani-kani- 
lang bayan. Kailangan din ito 
upang panatilihin ang sosyalis- 
mo at diktadura ng proletaryado 
laban sa anumang pagtatangka 
ng modernong rebisyunismo at 
imperyalismo na papanghinain 
at gapiin ito. 

Dapat ding pabulaanan ang 
maitim na propaganda ng mga 
imperyalista at reaksyunaryo na 
patay na ang sosyalismo mata- 
pos malansag ng mga rebisyu- 
nista ang Soviet Union at iba 
pang dating naitayong sosyalis- 
tang estado at sistema. ABI 

Pagpapabaya ng rehimeng Arroyo kay Ranario, kinundena 


MARIING kinundena ng pamilya, mga kaibigan at ng Migrante Inter- 
national ang gubyernong Arroyo sa pagpapabaya sa kaso ni Marilou 
Ranario na nahatulang bitayin sa Kuwait. Si Ranario ay isang gurong 
pumunta sa Kuwait noong 2003 para magtrabaho bilang domestic hel- 
per o katulong. Nakasuhan siya ng pagpatay sa kanyang amo noong 
Enero 2005. Sa pagdinig sa kaso, nalamang laging sinasaktan ng 
among babae si Ranario, na posibleng dahilan ng pagpatay niya rito. 
Inaprubahan ng pinakamataas na korte ng Kuwait ang sentensya ni- 
tong Nobyembre 27 at siya ay nakatakda nang bitayin. 

Nakasalalay ngayon ang buhay ni Ranario sa kamay ng pangulo ng 
Kuwait, si Sheikh Sabah Al-Ahmad Al-Jaber, na siya lamang may oto- 
ridad na magpatawad sa kanya kung mababayaran ng danyos ang pa- 
milya ng namatay. Ayon sa Migrante, kulang na kulang sa pag-asika- 
so ang gubyerno sa kaso ni Ranario sa kabila ng internasyunal na pre- 
syur na tulungang palayain ito. Tumagal din ang pag-aksyon ng gu- 
byerno sa kaso kahit pa agarang ipinaalam ito ng Migrante. Ipinaa- 
bot din ng Migrante na si Ranario ay may sakit, wala sa tamang pag- 
iisip, laging tulala at hindi makausap nang matino. 

Ayon sa Migrante, 73,000 Pilipino ang nagtatrabaho sa Middle 
East at umaabot sa 60,000 ang babae na karamihan ay nagtatrabaho 
bilang katulong at sumusweldo ng abereyds na 5200 bawat buwan. 

Sa ngayon ay may 35 Pilipinong nakatakdang bitayin sa iba't ibang 
bansa. 


Mga pro-Arroyong kongresista, nagliwaliw sa Spain 
UMABOT sa 200 kroni ni Gloria Arroyo at mga pamilya nila ang suma- 
ma sa siyam na araw na pagbisita ni Arroyo sa Spain at United Kingdom 
na nagsimula noong Disyembre 1. 

Iskandaloso ang laki ng delegasyon, lalupa't pinaglaanan ng hu- 
migit-kumulang USS9,000 ang 34 kongresista, kabilang ang kanilang 
mga asawa at iba pang kasama: tatlong senador, 50 alyadong 
negosyante: ang asawa ni Gloria Arroyo na si Mike: at ang kanilang tat- 
long anak at apat na apo. 

Umabot sa 55,000 ang halaga ng tiket sa eroplano ng bawat isa. 
May "hotel allowance" din silang 5500 bawat gabi at may baon na 
USS3,000 bawat araw bilang pabuya sa di nila pagsuporta sa 
pinakahuling kasong impeachment laban kay Arroyo. 

Binatikos ng oposisyon di lamang ang laki ng ginastos sa paglili- 
waliw ng mga alyado ni Arroyo, kundi ang pagsasagawa nito sa kala- 
gitnaan ng sesyon sa Kongreso. 


10 pulis, napatay sa ambus sa India 

SAMPUNG tropa ng pulis ang napatay sa isang ambus na inilunsad ng 
mga hukbong gerilyang Maoista noong Nobyembre 29 sa distrito ng 
Dantewada sa estado ng Chhatisgarh, India. Ilang buwan bago ito, 
namatay din ang 115 pulis sa pananambang ng hukbong bayan sa dis- 
trito ng Dantewada. Ang estado ng Chhatisgarh ay kabilang sa 13 es- 
tadong aktibo ang mga Maoistang gerilyang nagtataguyod sa interes ng 
mga maralitang magsasaka. 

Pag-ibayuhin ang pagtatanggol 


sa karapatang-tao 


ay espesyal na kabuluhan ang paggunita nga- 
Mv: taon ng Pandaigdigang Araw ng Karapa- 

tang-tao dahil sa dami ng mga tagumpay na 
natamo ng mamamayan sa pagtatanggol sa kanilang 
karapatang-tao sa harap ng tuluy-tuloy at walang ha- 
bas na pasistang karahasan at panunupil ng rehimeng 
US-Arroyo. 

Ang mga tagumpay na ito ay bunga ng matatag na 
pagkakaisa ng mamamayan at militanteng paglaban sa 
pasismo at panunupil. Sa loob at labas ng bansa, uma- 
alingawngaw ang sigaw ng pagtuligsa sa rehimeng US- 
Arroyo. Ang nagkakaisang paglaban ng iba't ibang 
sektor, organisasyon, institusyon at mga personahe ay 
epektibong pananggalang laban sa kampanya 
ng pamamaslang, pagdukot at iba pang pasis- 
tang pandarahas at panunupil sa mamama- 
yan. 

Tampok sa mga nakamit na tagumpay ang 
paghatol ng Permanent People's Tribunal 
(PPT) noong Marso sa rehimeng US-Arroyo sa 
malawakan at sistematikong paglabag sa mga 
karapatang sibil at pulitikal, sa mga karapa- 
tang sosyo-ekonomiko-kultural at sa sobera- 
nya at kasarinlan ng mamamayang Pilipino. 
Ang pagsasakdal at paglilitis, na isinagawa sa 
syudad ng The Hague sa The Netherlands, ay 
bunga ng inisyatiba ng mga tagapagtaguyod 
ng karapatang-tao, mga patriyotiko, demok- 
ratiko at progresibong organisasyon, institu- 
syon at personahe. Nabigyan dito ng pagka- 
kataon ang mga biktima at saksi na ilantad at 


Konsultant ng NDFP, 
dinukot ng militar 

Mga tampok 
sa isyung ito... 


Alternatibo sa huwad 
na repormang agraryo 


patunayan sa isang internasyunal na hukuman ang 
mga karahasan ng rehimeng US-Arroyo at mga arma- 
dong pwersa nito. 

Tagumpay din ang paglabas ng ulat ni United Na- 
tions Commission on Human Rights (UNCHR) Special 
Rapporteur Philip Alston kaugnay sa mga kaso ng eks- 
trahudisyal na pamamaslang sa mga aktibista, mga 
mamamahayag, mga magsasaka at mamamayang Mo- 
ro. Sa kanyang pinal na ulat na inilabas nitong No- 
byembre, mariing binatikos ni Alston ang kontra-rebo- 
lusyonaryong patakaran ng rehimen--sa partikular 
ang Oplan Bantay Laya I at II—na tinukoy niyang na- 
sa likod ng mga pamamaslang at pasistang karahasan 

Kalagayan at hamon 
sa mga proletaryong 


rebolusyonaryo 

Mga instruksyon sa paglilimbag 


1. Ang pahina 13, na eksaktong kopya ng pahina 1 maliban sa mas mapusyaw ang 
masthead o logo ay para sa mga gumagamit ng mimeo machine o naglilimbag sa para- 
ang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang proble- 
ma kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


